ᱜᱩᱨᱯᱨᱤᱛ ᱥᱤᱝ ᱥᱟᱱᱫᱷᱩ

ᱜᱩᱨᱯᱨᱤᱛ ᱥᱤᱝ ᱥᱟᱱᱫᱷᱩ (ᱯᱚᱧᱡᱟᱵᱤ: ਗੁਰਪ੍ਰੀਤ ਸਿੰਘ ਸੰਧੂ; ᱡᱟᱱᱟᱢ ᱓ ᱯᱷᱮᱵᱽᱨᱩᱣᱟᱨᱤ ᱑᱙᱙᱒) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱯᱨᱚᱯᱷᱮᱥᱚᱱᱟᱞ (professional) ᱪᱤᱸᱰᱩ (ᱯᱷᱩᱴᱵᱚᱞ) ᱠᱷᱮᱞᱚᱸᱰᱤᱭᱹᱟ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱤᱱᱰᱤᱭᱟᱱ ᱥᱩᱯᱚᱨ ᱞᱤᱜᱽ ᱨᱮ ᱵᱮᱝᱜᱟᱞᱩᱨᱩ ᱠᱞᱚᱵᱽ ᱟᱨ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱫᱚ ᱠᱷᱚᱱ ᱜᱳᱞᱠᱤᱯᱚᱨ ᱞᱮᱠᱟᱛᱮ ᱮᱱᱮᱡ ᱠᱟᱱᱟ ᱾

ᱥᱟᱱᱫᱷᱩ ᱫᱚ ᱯᱩᱭᱞᱩ ᱫᱷᱟᱣ ᱠᱮᱯᱴᱮᱱ ᱞᱮᱠᱟᱛᱮ, ᱓ ᱥᱮᱯᱴᱮᱢᱵᱚᱨ ᱒᱐᱑᱖ ᱨᱮ ᱯᱩᱣᱮᱨᱴᱚ ᱨᱤᱠᱚ ᱥᱟᱶ ᱦᱩᱭᱞᱮᱱ ᱢᱤᱫ ᱜᱟᱛᱮ ᱢᱮᱪ ᱨᱮ ᱠᱚ ᱵᱟᱪᱷᱚᱱ ᱞᱮᱫᱮ ᱛᱟᱦᱮᱸᱫᱽ ᱾ ᱚᱱᱟ ᱢᱮᱪ ᱨᱮ ᱥᱤᱧᱚᱛ ᱫᱚ ᱔-᱐ ᱜᱳᱞ ᱛᱮ ᱫᱟᱲᱮ ᱞᱮᱱ ᱛᱟᱦᱮᱸᱫ ᱾

ᱩᱱᱤ ᱟᱭᱢᱟ ᱧᱩᱛᱩᱢ ᱮ ᱦᱟᱞᱟᱝ ᱟᱠᱟᱫᱼᱟ ᱺ ᱯᱩᱭᱞᱩ ᱥᱤᱧᱚᱛᱤᱭᱟᱹ ᱞᱮᱠᱟᱛᱮ ᱴᱚᱯᱼᱰᱤᱵᱷᱤᱡᱚᱱ ᱤᱣᱨᱚᱯᱤᱭᱟᱱ ᱠᱞᱚᱵᱽ ᱞᱟᱹᱜᱤᱫ ᱦᱮᱯᱨᱟᱣ ᱮᱱᱮᱡ ᱨᱮ ᱥᱮᱞᱮᱫ ᱞᱮᱱᱟᱭ; ᱢᱚᱦᱢᱢᱚᱫᱽ ᱥᱟᱞᱤᱢ, ᱵᱟᱭᱪᱩᱝ ᱵᱷᱩᱴᱤᱭᱟ, ᱥᱩᱱᱤᱞ ᱪᱷᱮᱛᱨᱤ ᱟᱨ ᱥᱩᱵᱽᱨᱚᱛ ᱯᱟᱞ ᱛᱟᱭᱚᱢ ᱨᱮ ᱟᱡ ᱢᱚᱬᱮ ᱟᱱᱤᱡ ᱯᱨᱚᱯᱷᱮᱥᱚᱱᱟᱞ ᱠᱷᱮᱞᱚᱸᱰᱤᱭᱟᱹ ᱞᱮᱠᱟᱛᱮ ᱤᱣᱨᱚᱯ ᱨᱮ ᱮᱱᱮᱡ ᱟᱠᱟᱫᱼᱟᱭᱝ ; ᱯᱩᱭᱞᱩ ᱥᱤᱧᱚᱛᱤᱭᱟᱹ ᱞᱮᱠᱟᱛᱮ ᱤᱣᱨᱚᱯᱟ ᱞᱤᱜᱽ ᱮᱱᱮᱡ ᱟᱠᱟᱫᱼᱟᱭ ᱾ ᱩᱱᱤ ᱫᱚ ᱥᱤᱰᱱᱤ ᱭᱩᱱᱟᱭᱴᱮᱰ ᱠᱚᱪ (Sydney United coach) ᱟᱨ ᱢᱟᱬᱟᱝ ᱮᱹᱥᱤᱹ ᱢᱤᱞᱟᱱ (AC Milan) ᱜᱳᱞᱠᱤᱯᱚᱨ ᱡᱮᱞᱠᱚ ᱠᱟᱞᱟᱠ (Zeljko Kalac) ᱴᱷᱮᱱ ᱠᱷᱚᱱ ᱚᱥᱴᱨᱮᱞᱤᱭᱟᱱ ᱦᱟᱨᱵᱚᱨ ᱥᱤᱴᱤ ᱨᱮ ᱥᱮᱪᱮᱫᱚᱜ ᱨᱮ ᱟᱡᱟᱜ ᱵᱟᱹᱲᱛᱤᱜᱟᱱ ᱚᱠᱛᱚᱭ ᱠᱷᱮᱢᱟᱣ ᱮᱫᱼᱟ ᱾

ᱯᱩᱭᱞᱩ ᱡᱤᱭᱚᱱ
ᱜᱩᱨᱯᱤᱛ ᱥᱤᱝ ᱥᱟᱱᱫᱷᱩ ᱫᱚ ᱯᱚᱧᱡᱟᱵᱽ ᱯᱚᱱᱚᱛ ᱢᱚᱦᱟᱞᱤ ᱨᱮ ᱢᱤᱫ ᱥᱤᱠᱷ ᱡᱟᱴ ᱜᱷᱟᱨᱚᱡᱽ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱙ ᱵᱚᱪᱷᱚᱨ ᱥᱮᱬᱟ ᱠᱷᱚᱱ ᱜᱮ ᱪᱤᱸᱰᱩ ᱮᱱᱮᱡ ᱮ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾ ᱟᱡ ᱨᱮᱱ ᱮᱸᱜᱟᱛ ᱫᱚ ᱦᱟᱨᱡᱤᱛ ᱠᱚᱣᱨ ᱟᱨ ᱟᱯᱟᱛ ᱫᱚ ᱛᱟᱡᱤᱱᱫᱮᱫ ᱥᱤᱝ ᱥᱟᱱᱫᱷᱩ ᱧᱩᱛᱩᱢ ᱟᱹᱠᱤᱱᱟ ᱾

ᱠᱞᱚᱵᱽ ᱡᱤᱭᱚ
ᱮᱛᱚᱦᱚᱵᱽ ᱠᱮᱨᱤᱭᱚᱨ
ᱜᱩᱨᱯᱨᱤᱛ ᱫᱚ ᱤᱨᱟᱹᱞ ᱥᱮᱨᱢᱟ ᱵᱚᱭᱚᱥ ᱠᱷᱚᱱ ᱜᱮ ᱯᱷᱩᱴᱵᱚᱞ ᱮᱱᱮᱡ ᱮ ᱮᱦᱚᱵ ᱞᱮᱫᱼᱟ ᱟᱨ ᱒᱐᱐᱐ ᱥᱟᱞ ᱨᱮ ᱥᱴᱹ ᱥᱴᱤᱯᱷᱮᱱᱥ ᱮᱠᱟᱰᱢᱤ ᱨᱮ ᱥᱮᱞᱮᱫ ᱞᱮᱱ ᱛᱟᱦᱮᱸᱫ ᱾ ᱥᱴᱹ ᱥᱴᱤᱯᱷᱮᱱᱥ ᱮᱠᱟᱰᱮᱢᱤ ᱨᱮ ᱵᱷᱟᱹᱜᱤ ᱮᱱᱮᱡ ᱮ ᱥᱚᱫᱚᱨ ᱠᱮᱫ ᱛᱟᱭᱚᱢ, ᱜᱩᱨᱯᱨᱤᱛ ᱫᱚ ᱯᱚᱱᱚᱛ ᱡᱩᱣᱟᱹᱱ ᱫᱚᱞ ᱨᱮ ᱵᱟᱪᱷᱚᱱ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱒᱐᱐᱖ ᱥᱟᱞ ᱨᱮ ᱦᱟᱞᱫᱽᱣᱟᱱᱤ ᱨᱮ ᱯᱩᱭᱞᱩ ᱫᱷᱟᱣ ᱡᱩᱣᱟᱹᱱ ᱯᱚᱱᱚᱛ ᱛᱷᱚᱠ ᱞᱟᱹᱜᱤᱫ ᱮ ᱮᱱᱮᱡ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱒᱐᱐᱙ ᱦᱟᱹᱵᱤᱡ ᱥᱴᱹ ᱥᱴᱤᱯᱷᱮᱱᱥ ᱮᱠᱟᱰᱮᱢᱤ ᱨᱮ ᱛᱟᱦᱮᱸ ᱠᱟᱱᱟᱭ ᱚᱱᱟ ᱛᱟᱭᱚᱢ ᱟᱭᱤ-ᱞᱤᱜᱽ (I-League) ᱞᱟᱹᱜᱤᱫ ᱥᱟᱭᱤᱰ ᱤᱥᱴ ᱵᱮᱝᱜᱚᱞ ᱨᱮ ᱥᱮᱞᱮᱫ ᱮᱱᱟᱭ ᱡᱩᱣᱟᱹᱱ ᱠᱷᱮᱞᱚᱸᱰᱤᱭᱟᱹ ᱞᱮᱠᱟᱛᱮ ᱟᱨ ᱒᱐᱐᱙ ᱨᱮᱱᱟᱜ ᱢᱩᱪᱟᱹᱫ ᱥᱮᱫ ᱫᱚ ᱠᱚᱞᱠᱟᱛᱟ ᱨᱮᱱᱟᱜ ᱡᱩᱣᱟᱹᱱ ᱫᱚᱞ ᱥᱟᱶ ᱮᱱᱮᱡ ᱞᱮᱫ ᱛᱟᱦᱮᱸᱫ ᱾

ᱟᱯᱱᱟᱨ ᱡᱤᱭᱚᱱ
ᱜᱩᱨᱯᱨᱤᱛ ᱫᱚ ᱢᱟᱧᱪᱮᱥᱴᱚᱨ ᱭᱩᱱᱟᱭᱴᱮᱰ ᱨᱤᱱᱤᱡ ᱢᱟᱨᱮ ᱜᱳᱞᱠᱤᱯᱚᱨ ᱮᱰᱣᱤᱱ ᱵᱷᱟᱱ ᱰᱮᱨ ᱥᱟᱨ ᱟᱨ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱜᱳᱞᱠᱤᱯᱚᱨ ᱥᱩᱵᱽᱨᱟᱛᱟ ᱯᱟᱞ ᱨᱤᱱ ᱵᱟᱜᱥᱩᱛᱤᱭᱟᱹ (fan) ᱦᱚᱸ ᱠᱟᱱᱟᱭ ᱾ ᱩᱱᱤ ᱫᱚ ᱪᱚᱱᱰᱤᱜᱚᱰ ᱨᱮᱱᱟᱜ ᱰᱤᱹᱮᱹᱵᱷᱤᱹ ᱠᱚᱞᱮᱡᱽ ᱠᱷᱚᱱ ᱥᱚᱱᱮᱨ (graduate) ᱮ ᱥᱟᱹᱛ ᱟᱠᱟᱫᱼᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱥᱤᱧᱚᱛᱤᱭᱟᱹ ᱪᱤᱸᱰᱩ ᱠᱷᱮᱞᱚᱸᱰᱤᱭᱟᱹ